CELEX: 62011CN0248
Language: el
Date: 2011-05-23 00:00:00
Title: Υπόθεση C-248/11: Αίτηση για την έκδοση προδικαστικής αποφάσεως, την οποία υπέβαλε το Curte de Apel Cluj (Ρουμανία) στις 23 Μαΐου 2011 — Ποινική διαδικασία κατά Rareș Doralin Nilaș, Gicu Agenor Gânscă, Ana-Maria Oprean (fostă Șchiopu), Sergiu-Dan Dascăl και Ionuț Horea Baboș

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/13
            
         Αίτηση για την έκδοση προδικαστικής αποφάσεως, την οποία υπέβαλε το Curte de Apel Cluj (Ρουμανία) στις 23 Μαΐου 2011 — Ποινική διαδικασία κατά Rareș Doralin Nilaș, Gicu Agenor Gânscă, Ana-Maria Oprean (fostă Șchiopu), Sergiu-Dan Dascăl και Ionuț Horea Baboș
   (Υπόθεση C-248/11)
   2011/C 252/26
   Γλώσσα διαδικασίας: η ρουμανική
   
      Αιτούν δικαστήριο
   
   Curte de Apel Cluj
   
      Ποινική διαδικασία ενώπιον του αιτούντος δικαστηρίου κατά
   
   Rareș Doralin Nilaș, Gicu Agenor Gânscă, Ana-Maria Oprean (fostă Șchiopu), Sergiu-Dan Dascăl και Ionuț Horea Baboș
   
      Προδικαστικά ερωτήματα
   
   
               1)
            
            
               Έχουν το άρθρο 4, σημείο 14, και τα άρθρα 9 έως 14 της οδηγίας 2004/39/ΕΚ (1) την έννοια ότι εφαρμόζονται τόσον επί της κύριας αγοράς διαπραγματεύσεως την οποία ενέκρινε η Comisia Națională a Valorilor Mobiliare (Εθνική Επιτροπή Κινητών Αξιών, στο εξής: CNVM) όσο και επί της δευτερεύουσας αγοράς διαπραγματεύσεων η οποία συγχωνεύθηκε με την πρώτη μέσω απορροφήσεως το 2005 [παραλειπόμενα], αλλά συνέχισε να θεωρείται διακριτή από τη ρυθμιζόμενη αγορά, χωρίς να έχει διευκρινιστεί κανονιστικώς η νομική φύση της;
            
         
               2)
            
            
               Έχουν οι διατάξεις του άρθρου 4, σημείο 14, της οδηγίας 2004/39/ΕΚ την έννοια ότι δεν εμπίπτουν στη σφαίρα της εννοίας της ρυθμιζόμενης αγοράς τα συστήματα εκείνα διαπραγματεύσεως τα οποία δεν πληρούν τις διατάξεις του τίτλου III της οδηγίας;
            
         
               3)
            
            
               Έχει το άρθρο 47 της οδηγίας την έννοια ότι η αγορά την οποία δεν αναγνώρισε η αρμόδια εθνική αρχή και δεν περιελήφθη στον κατάλογο των ρυθμιζομένων αγορών δεν εμπίπτει στους εφαρμοστέους επί των ρυθμιζομένων αγορών κανόνες, ειδικότερα εκείνους οι οποίοι προβλέπουν την επιβολή κυρώσεων όταν πρόκειται για κατάχρηση της αγοράς στο πλαίσιο της οδηγίας 2003/6/ΕΚ;
            
         
      (1)  Οδηγία 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων, για την τροποποίηση των οδηγιών 85/611/ΕΟΚ και 93/6/ΕΟΚ του Συμβουλίου και της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου και για την κατάργηση της οδηγίας 93/22/ΕΟΚ του Συμβουλίου (ΕΕ L 145, σ. 1).